Story Musgrave

Story MUSGRAVE (plennomo Franklin Story Musgrave ; ‏ la 19-an de aŭgusto 1935, Bostono) estis usona kosmonaŭto kaj kuracisto, kiu partoprenis en kosmaj programoj kaj flugis en la kosmon 6 fojojn .

 Vivo 
Story Musgrave naskiĝis en Bostono en familio kun longa historio en Masaĉuseco kies prauloj venis al Usono sur la ŝipo Mayflower . En 1953, post fino de lernejo, li aliĝis al la Usona Marinfanteria Korpuso. Musgrave servis en diversaj pozicioj en Koreio, Japanio kaj Havajo. En 1958 li estis liberigita kaj komencis studojn. Musgrave kompletigis matematikstudojn en la Sirakuza Universitato, magistron en Informadiko ĉe la Universitato de Kalifornio en Los-Anĝeleso, kaj medicinajn studojn en Universitato Kolumbio en 1964. Fininte siajn medicinstudojn, li studis en hospitalo kaj poste komencis specialiĝi pri spaca medicino. En tiu ĉi kampo li verkis ĉirkaŭ 25 sciencajn artikolojn.

 NASA 
Story Musgrave estis selektita por la astronaŭta unuo en aŭgusto 1967. Li estis parto de la teamo kiu evoluigis la kosmopramon kaj estis membro de la terteamo en pluraj misioj .

La unua kosmoflugo de Musgrave estis en 1983 sur la kosmopramo Challenger kiel parto de la misio STS-6. Dum tiu ĉi flugo li faris sian unuan eksterveturilan agadon. En 1985, li flugis duan fojon per la kosmopramo Challenger kiel parto de la misio STS-51-F. En 1989 li estis ŝipano de la kosmopramo Discovery kiel parto de la misio STS-33. En 1991 Musgrave faris kvaran flugon de la kosmopramo Atlantis kiel parto de la misio STS-44. En 1993 li flugis per la kosmopramo Endeavour kadre de la misio STS-61. Dum ĉi tiu flugo, li faris trifoje eksterveturilan agadon por la prizorgado de la kosmoteleskopo Hubble. Lia lasta flugo estis efektivigita en 1996 sur la kosmopramo Atlantis kiel parto de la misio STS-80  .

Musgrave retiriĝis de NASA en 1997 .

 Referencoj 

 Eksteraj ligiloj 

 Astronautix biografio de Story Musgrave
 Spacefacts biografio de Story Musgrave
 Musgrave ĉe Spaceacts 
 Musgrave ĉe Encyclopedia de Scienco
 Pri Story Musgrave

 Musgrave ĉe Internacia Spaca Halo de Famo
 Story Musgrave Intervjuo Sur Lia Abusive Infanaĝo Kaj Instigo
 Appearances on C-SPAN

Kategorio:Usonaj statistikistoj
Kategorio:Homoj de NASA
Kategorio:Usonaj kosmonaŭtoj
Kategorio:Vivantaj homoj